ddrg/super_eurlex huggingface dataset:
KIRJALLINEN KYSYMYS E-0503/03 esittäjä(t): Joan Vallvé (ELDR) komissiolle. Katalaanin kieli komission Internet-sivuilla.



Virallinen lehti nro 280 E , 21/11/2003 s. 0058 - 0058



KIRJALLINEN KYSYMYS E-0503/03 esittäjä(t): Joan Vallvé (ELDR) komissiolle (21. helmikuuta 2003) Aihe: Katalaanin kieli komission Internet-sivuilla Euroopan parlamentin 11. joulukuuta 1990 Euroopan yhteisöjen kielten ja katalaanin kielen tilanteesta antaman päätöslauselman(1) 4 kohdassa komissiota pyydettiin toteuttamaan toimia, joilla voidaan edistää mm. katalaanin kielen käyttöä kaikissa tiedotusvälineissä tiedotettaessa Euroopan toimielimiin liittyvistä asioista. Euroopan parlamentin www-sivuihin on jo mahdollista tutustua kahdellatoista ehdokasmaan kielellä (nykyisen yhdentoista virallisen kielen lisäksi). Useita näistä uusista kielistä puhutaan vähemmän kuin EU:n nykyisiä kieliä, esimerkiksi katalaania, jota käytetään kolmella lainsäädännöllisesti autonomisella alueella, joilla asuu yli 11 miljoonaa ihmistä, joista 8 miljoonaa puhuu katalaania. Jälkeen jäävät ruotsi, suomi, tanska, bulgaria, slovenia, slovakia, liettua, latvia, viro ja malta, ja Euroopassa samalle tasolle yltävät portugali ja tekki. Katalaani kuuluu sellaisten eurooppalaisten kielten ryhmään, joilla on virallinen asema kyseisillä jäsenvaltioiden alueilla, mutta joita EU ei ole virallisesti tunnustanut. Aikooko Euroopan komissio ottaa nämä kielet käyttöönsä www-sivuillaan edellä mainitussa parlamentin päätöslauselmassa esitetyn pyynnön mukaisesti? (1) EYVL C 19, 28.1.1991, s. 42. Romano Prodin komission puolesta antama vastaus (7. maaliskuuta 2003) Sen jälkeen kun unionin Europa-verkkosivusto avattiin vuonna 1995, komission yleisenä periaatteena on ollut julkaista aineisto sähköisessä muodossa kaikilla unionin virallisilla kielillä. Virallisten asiakirjojen lisäksi Europa-sivustolla (http://europa.eu.int) kansalaisten saatavilla on paljon epävirallista tietoa. Tältä osin komission tavoitteena on tekniset rajoitukset sekä henkilöstö- ja budjettiresurssit huomioon ottaen pyrkiä kaikin mahdollisin tavoin varmistamaan, että kansalaiset saavat tiedot haluamallaan kielellä. Tämä tavoite on ensisijainen vielä tulevan laajentumisen jälkeenkin. Virallisista kielistä päättäminen on jäsenvaltioiden vastuulla.
KIRJALLINEN KYSYMYS E-0641/03 esittäjä(t): Michl Ebner (PPE-DE) komissiolle. Baskilaisen sanomalehden lakkauttaminen.



Virallinen lehti nro 280 E , 21/11/2003 s. 0075 - 0075



KIRJALLINEN KYSYMYS E-0641/03 esittäjä(t): Michl Ebner (PPE-DE) komissiolle (4. maaliskuuta 2003) Aihe: Baskilaisen sanomalehden lakkauttaminen Ainoa baskin kielellä ilmestyvä sanomalehti lakkautettiin Bilbaossa helmikuun 19. ja 20. päivän välisenä yönä 2003 ja yksitoista johtavassa asemassa olevaa työntekijää pidätettiin. Sadat raskaasti aseistetut ja naamioituneet poliisit takavarikoivat paitsi mainosaineistoa ja hallinnollisia asiakirjoja, myös työntekijöiden henkilökohtaisia asiakirjoja ja esineitä. Onko komissio saanut tiedon yllä kuvatusta tapahtumasta? Aikooko komissio tutkia tapauksen? Onko sanomalehden lakkauttaminen sallittua ja kohtuullista, jos sitä epäillään avunannosta terroritekoihin? Onko tällainen toiminta demokratian ja vapauden periaatteiden mukaista? Eikö asia kaipaisi tarkempaa arviointia? António Vitorinon komission puolesta antamayhteinen vastauskirjallisiin kysymyksiin E-0641/03, E-0672/03 ja E-0801/03 (30. huhtikuuta 2003) Egunkaria-sanomalehden lopettaminen on seurausta tuomioistuimen päätöksestä. Koska oikeudellinen toimivalta on EU:n demokraattisissa oikeusvaltiossa täytäntöönpanovallasta riippumaton, tuomioistuinten päätöksiä ei voida asettaa minkäänlaisen poliittisen valvonnan alaisiksi. Näin ollen komissio ei voi kommentoida oikeusviranomaisten päätöksiä. Kaikkien unionin jäsenvaltioiden oikeusjärjestelmät tarjoavat riittävät menettelyjä koskevat takeet jokaiselle oikeudenkäynnin kohteena olevalle luonnolliselle henkilölle tai oikeushenkilölle ihmisoikeuksien ja perusvapauksien suojaamiseksi tehdyn Euroopan yleissopimuksen mukaisesti. On syytä muistuttaa, että jos joku katsoo perusoikeuksiaan loukatun, hän voi vedota asiassa Euroopan ihmisoikeustuomioistuimeen käytettyään ensin kaikki maansa sisäiset oikeuskeinot.
KIRJALLINEN KYSYMYS E-0578/03 esittäjä(t): Frank Vanhecke (NI) neuvostolle. Paikkojen jako Euroopan parlamentissa.



Virallinen lehti nro 280 E , 21/11/2003 s. 0068 - 0068



KIRJALLINEN KYSYMYS E-0578/03 esittäjä(t): Frank Vanhecke (NI) neuvostolle (28. helmikuuta 2003) Aihe: Paikkojen jako Euroopan parlamentissa Edellisen Eurooppa-neuvoston aikana Kööpenhaminassa pohdittiin puitesopimusta, joka koskee Euroopan Unionin laajentumisen jälkeistä paikkojen jakoa. Belgialla on tällä hetkellä 25 paikkaa, joista 14 Flanderin ja 11 Wallonian vaalipiirissä. Laajentumisen jälkeen Belgian paikkamäärä putoaa 22:een. Väliaikaisena toimena ja Bulgarian ja Romanian liittymistä odotellessa nykyisten jäsenvaltioiden paikkamääriä pyritään sopeuttamaan vähitellen ensi vuoden vaaleja varten. Sanomalehtitietojen mukaan Belgialla on vuoden 2004 vaaleissa vielä 24 paikkaa, ja se laskee 22:een vasta vuoden 2009 vaaleissa. Voiko neuvosto ilmoittaa, kuinka monta paikkaa nykyiset jäsenvaltiot saavat kesäkuun 2004 vaaleissa? Ja kuinka monta vuonna 2009? Onko neuvosto antanut jäsenvaltioille kaikkien jäsenvaltioiden eri vaalipiirien mahdollista suhteellista jakoa koskevia suosituksia? Vastaus (21. heinäkuuta 2003) Liittymisasiakirjan 11 artiklalla muutetaan EY:n perustamissopimusta jäsenvaltioille Euroopan parlamentissa jaettavien paikkojen määrän osalta vaalikaudesta 20042009 alkaen. Siinä määrätään erityisesti, että Belgialla on 24 paikkaa. Bulgarian ja Romanian liittyessä (Eurooppa-neuvosto on asettanut tälle tavoitteeksi vuoden 2007) jäsenvaltioiden paikkamäärää muutetaan uudelleen. Siinä vaiheessa paikat olisi jaettava uudelleen Nizzan sopimuksen julistuksen n:o 20 mukaisesti. Belgialla olisi silloin 22 paikkaa.
KIRJALLINEN KYSYMYS E-1560/03 esittäjä(t): Proinsias De Rossa (PSE) komissiolle. Hiusvärit ja syöpä.



Virallinen lehti nro 280 E , 21/11/2003 s. 0168 - 0168



KIRJALLINEN KYSYMYS E-1560/03 esittäjä(t): Proinsias De Rossa (PSE) komissiolle (7. toukokuuta 2003) Aihe: Hiusvärit ja syöpä Kirjalliseen kysymykseen P-0090/03(1) antamassaan vastauksessa komissio totesi, että suurin osa hapettavista hiusväreistä on jo kielletty tai niiden käyttö on sallittu vain tietyin edellytyksin. Päätökset perustuvat kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitean (SCCNFP) suorittamaan riskien arviointiin. Lisäksi todettiin, että komissio käy parhaillaan neuvotteluja jäsenvaltioiden sekä kuluttajien ja teollisuuden edustajien kanssa siitä, mitkä aineet on ensisijaisesti arvioitava tai arvioitava uudelleen. Voisiko komissio ilmoittaa, milloin nämä neuvottelut on määrä saada päätökseen, mihin toimiin se aikoo neuvottelujen päättämisen jälkeen ryhtyä ja missä määrin EU on arvioinnissaan ottanut huomiooon vaikutukset kolmansiin henkilöihin eli muihin kuin näiden aineiden käyttäjiin? (1) EYVL C 155 E, 3.7.2003, s. 212. Erkki Liikasen komission puolesta antama vastaus (13. kesäkuuta 2003) Huhtikuun 2003 lopussa järjestetyssä jäsenvaltioiden sekä kuluttajien ja teollisuudenalan edustajien kokouksessa komissio esitteli keskustelun pohjaksi hiusvärien systemaattista arviointia koskevan strategian, joka liittyy julkaistuihin raportteihin hiusvärien mahdollisesta yhteydestä virtsarakon syöpään. Strategia perustuu asteittaiseen mukautettuun lähestymistapaan, jonka mukaan teollisuudenalan edellytetään tiettyihin määräaikoihin mennessä esittävän hiusvärien turvallisuusselvityksen, jonka arvioi kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea. Strategian yleistavoitteena on säännellä kyseisten aineiden käyttöä selvityksen tieteellisen arvioinnin perusteella. Niitä aineita, joita koskevaa turvallisuusselvitystä ei ole toimitettu kyseisen tiedekomitean suorittamaa riskinarviointia varten, pidetään ensisijaisen tärkeinä, kun taas ne aineet, joista on olemassa tietoa, arvioidaan myöhemmässä vaiheessa. Ensimmäisessä tapauksessa komissio harkitsee asianmukaisia toimenpiteitä, joihin kuuluu myös tällaisten aineiden käytön kieltäminen. Kokouksen osanottajat olivat tyytyväisiä ehdotukseen. Komissio pyysi teollisuudenalalta ja jäsenvaltioilta lisätietoja tulevan toiminnan priorisoimiseksi. Keskustelua jatketaan kesän aikana, ja päätelmiä odotetaan seuraavina kuukausina.
KIRJALLINEN KYSYMYS E-0034/03 esittäjä(t): Esko Seppänen (GUE/NGL) komissiolle. Penelope-suunnitelma.



Virallinen lehti nro 280 E , 21/11/2003 s. 0030 - 0030



KIRJALLINEN KYSYMYS E-0034/03 esittäjä(t): Esko Seppänen (GUE/NGL) komissiolle (21. tammikuuta 2003) Aihe: Penelope-suunnitelma Komissiossa on valmisteltu luonnos EU:n uudeksi perustuslaiksi koodinimellä Penelope. Sitä ei ilmeisesti ole komission kollektiivi hyväksynyt. Mikä on koko komission näkökulmasta tämän luonnoksen status ja kuinka hyvin se edustaa koko komission kantaa? Romano Prodin komission puolesta antamayhteinen vastauskirjallisiin kysymyksiin E-3860/02, E-3902/02 ja E-0034/03 (17. maaliskuuta 2003) Komission virkamiehistä koostuva työryhmä laati puheenjohtaja Prodin yhteisymmärryksessä komission jäsenten Barnier'n ja Vitorinon kanssa esittämästä pyynnöstä toteutettavuusselvityksen Kannanotto Euroopan unionin alustavaan perustuslakiluonnokseen. Puheenjohtaja ilmoitti kollegion muille jäsenille kyseisen valmisteluasiakirjan laatimisesta, mutta sen sisällöstä ei kollegiossa ole keskusteltu eikä se siis sido komissiota. Jokainen komission jäsen voi omalla erityisellä vastuualueellaan ja puheenjohtaja kaikissa unionin toiminnan kannalta merkityksellisissä kysymyksissä pyytää komission yksiköitä laatimaan mm. valmistelevia asiakirjoja, tausta-asiakirjoja ja toteutettavuusselvityksiä. Kollegion päätöstä ei tarvita sellaisen työn aloittamiseen, joka kuuluu komission yksiköiden tavanomaiseen päätösten ja kannanottojen valmisteluun. Puheenjohtaja Prodi sekä komissaarit Barnier ja Vitorino katsoivat, että selvityksen laatiminen Euroopan perustuslain toteutettavuudesta olisi hyödyllinen komission kannanottoja varten Euroopan tulevaisuutta käsittelevässä valmistelukunnassa. Selvityksen ensimmäisellä sivulla ovat sen laatineiden virkamiesten nimet. Komission yleiskulujen lisäksi selvityksestä ei aiheutunut muita kuluja.
KIRJALLINEN KYSYMYS E-1780/03

esittäjä(t): Claude Moraes (PSE) komissiolle

(28. toukokuuta 2003)

Aihe: Antisemitismiä ja islamin vastaisuutta koskevan pyöreän pöydän neuvotteluiden johtopäätökset

Mitä johtopäätöksiä komissio on tehnyt Euroopan rasismin ja muukalaisvihan seurantakeskuksen ja komission antisemitismiä ja islamin vastaisuutta koskevista pyöreän pöydän neuvotteluista, jotka pidettiin Brysselissä 21. maaliskuuta 2003?

Anna Diamantopouloun komission puolesta antama vastaus

(25. kesäkuuta 2003)

Työllisyydestä ja sosiaaliasioista vastaava komission jäsen pyysi vuonna 2002 Euroopan rasismin ja muukalaisvihan seurantakeskusta järjestämään yhteistyössä työllisyyden ja sosiaaliasioiden pääosaston kanssa islamin vastaisuutta ja antisemitismiä käsitteleviä pyöreän pöydän kokouksia Euroopassa. Antisemitismistä pidettiin kokous 5. joulukuuta 2002, islamin vastaisuudesta 6. helmikuuta 2003 ja kulttuurien välisestä vuoropuhelusta 20. maaliskuuta 2003. Komission jäsen halusi näitä kokouksia, koska hän oli huolestunut siitä, että juutalais- ja muslimiyhteisöjen syrjinnästä on Euroopassa kasvavaa näyttöä Yhdysvalloissa 11. syyskuuta 2001 tehtyjen terrori-iskujen jälkeen. Komission jäsen halusi lisäksi selvittää, kuinka paljon kulttuurien ja uskontojen välisellä vuoropuhelulla voidaan Euroopassa myötävaikuttaa yhteisöjen välisten jännitteiden vähentämiseen.

Nämä kolme kokousta keräsivät yhteen eri puolilta Eurooppaa yli 100 korkean tason asiantuntijaa, joiden joukossa oli muun muassa uskonnollisia johtajia, tutkijoita, journalisteja ja kansalaisjärjestöjen edustajia. He keskustelivat kokouksissa uskonnollisten vähemmistöjen ongelmista nykypäivän Euroopassa.

Seurantakeskus valmistelee parhaillaan yhdessä komission kanssa konferenssiraporttia, joka sisältää näiden kolmen kokouksen yhteenvedot sekä keskeisten puhujien kirjalliset kannanotot. Vaikka keskusteluissa esitettiin lukuisia erilaisia näkemyksiä ja käsityksiä, raportin tavoitteena on kerätä yhteen ne teemat ja aiheet, jotka tulivat esiin kaikissa kokouksissa. Keskusteluissa painotettiin muun muassa seuraavien seikkojen tärkeyttä: paikallistason toiminta, tasapuolisen kuvan antaminen uskonnollisista vähemmistöistä tiedotusvälineissä sekä kasvatuksen keskeinen sija suvaitsevaisuuden ja kunnioituksen edistämisessä. Raporttia käytetään keskustelujen tulosten levittämiseksi laajemmalle yleisölle.
KIRJALLINEN KYSYMYS E-0843/03 esittäjä(t): Jean-Claude Fruteau (PSE) neuvostolle. Yhteisen maatalouspolitiikan uudistus.



Virallinen lehti nro 280 E , 21/11/2003 s. 0106 - 0106



KIRJALLINEN KYSYMYS E-0843/03 esittäjä(t): Jean-Claude Fruteau (PSE) neuvostolle (18. maaliskuuta 2003) Aihe: Yhteisen maatalouspolitiikan uudistus Periaate maatilan tulotuesta, joka edellyttää ympäristöön, elintarvikkeiden turvallisuuteen, eläinten hyvinvointiin, työterveyteen ja -turvallisuuteen liittyvien säädösten noudattamista samoin kuin velvollisuutta hoitaa maatalousmaansa asianmukaisesti näyttää vastaavan yhteiskunnan odotuksiin. On kuitenkin syytä pelätä, että täydentävän ympäristöehdon periaate, joka asettaa maatilan tulotuen myöntämiselle ehtoja, aiheuttaa tiettyjä ongelmia syrjäisimmillä alueilla sijaitseville maatiloille. Näillä alueilla vallitsevat hyvin poikkeukselliset ilmasto-olot, joista Euroopan mantereella ei ole tietoakaan. Mihin toimiin neuvosto aikoo Amsterdamin sopimuksen 299 artiklan 2 kohdan nojalla ryhtyä löytääkseen ratkaisun tähän erityistilanteeseen? Vastaus (22. heinäkuuta 2003) Neuvostossa on käsiteltävänä YMP:n uudistamista koskeva lainsäädäntöpaketti, jota komissio ehdotti 21. tammikuuta 2003 ja josta komissio on pyytänyt Euroopan parlamenttia antamaan lausunnon kuulemismenettelyn mukaisesti. Maatalous- ja kalastusneuvostossa käytiin 27. tammikuuta 2003 alustava yleiskeskustelu kaikista asetusehdotuksista. Niistä keskusteltiin uudelleen 17. maaliskuuta 2003 pidetyssä neuvoston istunnossa, jossa käsiteltiin etupäässä alakohtaisia ehdotuksia ja maaseudun kehittämistä. Näin ollen tässä vaiheessa on ennenaikaista arvioida neuvostossa tapahtuvan käsittelyn ja keskustelujen tuloksia. Mahdollisista syrjäisimpiä alueita koskevista toimenpiteistä, jotka perustuvat EY:n perustamissopimuksen 299 artiklan 2 kohtaan, neuvosto voi antaa lausunnon vasta komission ehdotuksen pohjalta ja sen jälkeen, kun Euroopan parlamentti on antanut siitä lausunnon. Neuvosto aikoo ottaa asianmukaisesti huomioon Euroopan parlamentin lausunnon ja pohtia perusteellisesti uudistuksen vaikutuksia sellaisiin alueisiin, joiden olot ovat jossakin suhteessa erityislaatuiset tai ongelmalliset.
KIRJALLINEN KYSYMYS E-1097/03 esittäjä(t): Roberta Angelilli (UEN) komissiolle. Perugian kunnan käyttämät pelastuspalvelualan toimintaohjelmasta myönnetyt varat.



Virallinen lehti nro 268 E , 07/11/2003 s. 0141 - 0141



KIRJALLINEN KYSYMYS E-1097/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Perugian kunnan käyttämät pelastuspalvelualan toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Perugian kunta, tarvitsevat kipeästi unionin varoja rahoittaakseen ihmisiin tai aineellisiin resursseihin liittyviä pelastuspalvelutoimia joko ennaltaehkäisytarkoituksessa tai pystyäkseen vastaamaan paremmin mahdollisiin luonnonmullistuksiin tai jopa ns. teknisteollisiin katastrofeihin. Voisiko komissio näin ollen vastata seuraaviin kysymyksiin: 1. Onko Perugian kunta esittänyt pelastuspalvelualan toimintaohjelmaa koskevia hankkeita? 2. Onko Perugian kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.
KIRJALLINEN KYSYMYS P-1436/03 esittäjä(t): José Ribeiro e Castro (UEN) komissiolle. Naisjärjestöt — budjettikohta A-3046.



Virallinen lehti nro 268 E , 07/11/2003 s. 0198 - 0199



KIRJALLINEN KYSYMYS P-1436/03 esittäjä(t): José Ribeiro e Castro (UEN) komissiolle (15. huhtikuuta 2003) Aihe: Naisjärjestöt budjettikohta A-3046 Vastauksessaan naisjärjestöjä ja budjettikohtaa A-3046 koskevaan kysymykseeni E-0344/03(1) komission jäsen Anna Diamantopoulou ilmoitti komission saaneen vuonna 2002 kaksi ehdotusta esittämäänsä julkiseen ehdotuspyyntöön. Myöhemmin määräraha myönnettiin yksinomaan IRENE-nimisen yhdistyksen esittämälle hankkeelle arvioitujen ehdotusten kansainvälisyyden ja rahoitustilanteen perusteella. Mikä oli se naisjärjestö, jonka ehdotus hylättiin? Mitä kyseisen järjestön esittämä hanke koski? Mitkä arviointiperusteet johtivat ehdotuksen hylkäämiseen? Mistä syistä komissio päätti osoittaa koko vuosittaisen määrärahan ainoastaan yhdelle järjestölle? Miten ehdotusten rahoitustilannetta koskevat valintaperusteet arvioitiin? Oliko kyse yhteisrahoituksesta? Mikäli oli, missä laajuudessa? (1) EUVL C 161 E, 10.7.2003, s. 211. Anna Diamantopouloun komission puolesta antama vastaus (21. toukokuuta 2003) Täydennykseksi arvoisan parlamentin jäsenen esittämään kysymykseen E-0344/03 annettuun vastaukseen(1) on syytä ilmoittaa arvoisalle parlamentin jäsenelle, että ehdotuspyyntöön VP/2002/14 liittyvän hylätyn ehdotuksen esitti Fédération Abolitionniste Internationale -järjestö (FAI). FAI:n tavoitteena on vahvistaa SOS Trafficking -verkostoa ja nykyisiä apujärjestelmiä naiskaupan uhrien auttamiseksi Tanskassa, Ranskassa, Italiassa ja Slovakiassa. Tavoitetta ei pidetty yhteensopivana ehdotuspyynnön aiheen kanssa, joka oli keskeisistä toimijoista ihmiskaupan uhrien auttamisen alalla koostuvan verkoston rahoitus, jotta näiden toimijoiden valmiuksia voitaisiin parantaa ja jotta voitaisiin helpottaa valtioidenvälistä vaihtoa sekä tiedon, kokemusten ja hyvien käytäntöjen siirtoa. Lisäksi FAI:n esittämän ehdotuksen valtioidenvälinen ulottuvuus oli huomattavasti vähäisempi kuin IRENE-järjestön esittämissä ehdotuksissa. FAI:n ehdotuksessa ei myöskään määritelty selkeästi valvontaa ja lopullista arviointia koskevia järjestelmiä. FAI:n esittämä kokonaisrahoitus oli myös selvästi suurempi kuin IRENE-järjestön esittämässä ehdotuksessa edellytetty kokonaisrahoitus. Komissio osallistuu IRENE-järjestön esittämän valitun ehdotuksen rahoitukseen osuudella, joka on 90 prosenttia hankkeen tukikelpoisista kustannuksista. Tämä osuus on yhtä suuri kuin ehdotuspyynnöissä, jotka koskevat verkostojen luomista muiden sosiaalialan ohjelmien yhteyteen. Näistä ohjelmista voidaan mainita 13 artikla syrjimättömyys ja sosiaalinen syrjäytyminen. (1) EUVL C 161 E, 10.7.2003, s. 211.
KIRJALLINEN KYSYMYS E-0961/03 esittäjä(t): Roberta Angelilli (UEN) komissiolle. Anconan kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0164 - 0164



KIRJALLINEN KYSYMYS E-0961/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Anconan kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Anconan kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Anconan kunta esittänyt Save II ja Altener II -ohjelmia koskevia hankkeita? 2. Onko Anconan kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.